b'\n_START_ARTICLE_\nJafo\n_START_PARAGRAPH_\nJafo (hebrejsko \xd7\x99\xd6\xb8\xd7\xa4\xd7\x95\xd6\xb9\xe2\x80\x8e) je starodavno sredozemsko pristani\xc5\xa1\xc4\x8de, ki se nahaja tik ob Tel Avivu, v Izraelu. Neuradno je najstarej\xc5\xa1e pristani\xc5\xa1\xc4\x8de na svetu.\n_START_SECTION_\nZgodovina\n_START_PARAGRAPH_\nArheolo\xc5\xa1ke najde iz druge polovice 20. stoletja so odkrile sledi zgradb in poti iz zgodnje bronaste dobe. Sledila so odkritja ostankov trdnjav in ve\xc4\x8djega obzidja iz pozne bronaste dobe. Najdeni so bili tudi preostanki zgradb iz obdobja Perzijcev, Helenov in Faraonov._NEWLINE_V letu 1099 so kr\xc5\xa1\xc4\x8danske vojske iz obdobja kri\xc5\xbearskih vojn prevzele Jafo, ki je bilo zapu\xc5\xa1\xc4\x8deno s strani muslimanov, kateri so utrdili in obnovili pristani\xc5\xa1\xc4\x8de. Obmo\xc4\x8dje je kmalu zavzelo pomembno vlogo, saj je postalo osrednje obmorsko oskrbovalno sredi\xc5\xa1\xc4\x8de Kraljestva Jeruzalem. Leta 1192 je obmo\xc4\x8dje zavzel Saladin, a so \xc5\xbee leta 1223 kraj zavzeli francoski osvajalci. Jafo je takrat slu\xc5\xbeil kot utrdba. Nadvlada osvajalcev iz kri\xc5\xbearskih vojn se je kon\xc4\x8dala v letu 1268, z zasedbo s strani Sultana Mumlaka. Pristani\xc5\xa1\xc4\x8de so novi imperjalci uni\xc4\x8dili in poru\xc5\xa1ili zgradbe. V izogib ponovnim zasedbam s strani kri\xc5\xbearjev, so naslednji muslimanski vladarji obmo\xc4\x8dje temeljito preverjali in ga zastra\xc5\xbeili. V 16. soletju je bilo obmo\xc4\x8dje zasedeno in priklju\xc4\x8deno osmanskemu cesarstvu. Za \xc4\x8das te vladavine je imel Jafo status naselja. Po nekaterih podatkih je bil Jafo pristani\xc5\xa1\xc4\x8de zadnjih 4.000 let. Leta 1799 je kraj oblegala Napoleonova vojska. \xc5\xa0tevilni prebivalci so bili ubiti s strani vojakov. Sledila je kuga, ki je populacija drasti\xc4\x8dno zni\xc5\xbeala._NEWLINE_Kot urbano sredi\xc5\xa1\xc4\x8de je Jafo rasel od za\xc4\x8detka 18. stoletja naprej, ko je oblast Ottomana v Konstantinoplu reagirala na \xc5\xa1tevilne vpade piratov in Beduinov. V Jafu je bila postavljena vojska, ki je stra\xc5\xbeila predvsem strate\xc5\xa1ko pomembno pristani\xc5\xa1\xc4\x8de. Ve\xc4\x8dja \xc5\xa1iritev je sledila proti za\xc4\x8detku 19. stoletja. \xc5\xa0tevilo prebivalcev iz leta 1806, ko jih je Jafo \xc5\xa1tel 2.500, je zraslo na 17.000 v letu 1886.\n_START_SECTION_\nModerno obdobje\n_START_PARAGRAPH_\nOd leta 1800 do 1870 je bil Jafo obkro\xc5\xbeen z obzidjem in obrambnimi stolpi. Ko so se varnostne razmere izbolj\xc5\xa1ale, je bil sklop slednjih podrt, s \xc4\x8dimer je bila omogo\xc4\x8dena \xc5\xa1iritev kraja. Nasip na morju je ostal nedotaknjen do leta 1930, ko je bil pod britanskim poveljstvom obnovljen. V zgodnjem 19. stoletju je Jafo pri\xc4\x8del gospodarsko cveteti zaradi rasto\xc4\x8de trgovine, predvsem z izvoznimi produkti svile in agrumov v Evropo._NEWLINE_Rast in razvoj kraja v kasnej\xc5\xa1ih letih sta nazadovala zaradi hitro razvijajo\xc4\x8dega se Tel Aviva, ki se nahaja neposredno ob Jafu. \xc5\xa0e danes pa \xc5\xbeivita v sicer ve\xc4\x8dinsko judovski regiji, \xc5\xa1tevil\xc4\x8dna arabska in kr\xc5\xa1\xc4\x8danska skupnost.'